CELEX: 62015TN0616
Language: hr
Date: 2015-11-03 00:00:00
Title: Predmet T-616/15: Tužba podnesena 3. studenoga 2015. – Transtec protiv Komisije

25.1.2016   
            
            
               HR
            
            
               Službeni list Europske unije
            
            
               C 27/67
            
         Tužba podnesena 3. studenoga 2015. – Transtec protiv Komisije
   (Predmet T-616/15)
   (2016/C 027/85)
   Jezik postupka: francuski
   
      Stranke
   
   
      Tužitelj: Transtec (Bruxelles, Belgija) (zastupnik: L. Levi, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluke Europske komisije o obračunavanju, sadržane u njezinim dopisima od 25. kolovoza, 27. kolovoza, 7. rujna, 16. rujna i 23. rujna 2015. i koje se odnose na naplatu iznosa od 624 388,73 eura;
            
         
               —
            
            
               naloži tuženiku plaćanje iznosa od 624 388,73 eura uvećanih za zatezne kamate na taj iznos, određene po referentnoj stopi Europske središnje banke uvećane za dva poena;
            
         
               —
            
            
               naloži tuženiku da naknadi nematerijalnu štetu simbolično procijenjenu na iznos od 1 eura;
            
         
               —
            
            
               naloži tuženiku snošenje cjelokupnih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog koji se temelji na povredi načela pravne sigurnosti jer pobijane odluke nemaju valjani pravni temelj.
            
         
               2.
            
            
               Drugi tužbeni razlog koji se temelji na povredi načela stjecanja bez osnove, s obzirom na to da je iznos od 607 096,08 eura, uvećan za kamate, naplaćen iz imovine tužitelja te je njime uvećana Komisijina imovina, a da pritom za to stjecanje nije postojao nikakav pravni temelj.
            
         
               3.
            
            
               Treći tužbeni razlog koji se temelji na povredi članaka 42., 44., 45. i 47. Financijske uredbe od 27. ožujka 2003. u vezi s 9. Europskim razvojnim fondom jer Komisija nije upotrijebila diskrecijsku ovlast koju ima na temelju tih odredbi, kao i na povredi načela proporcionalnosti.
            
         
               4.
            
            
               Četvrti tužbeni razlog koji se temelji na povredi načela dobre uprave, zbog toga što je Komisija povrijedila članak 41. Povelje Europske unije o temeljnim pravima.
            
         
               5.
            
            
               Peti tužbeni razlog koji se temelji na očitim pogreškama u ocjeni koje je počinila Komisija.